ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী জাতীয় পুলিশ স্মারক জাতির উদ্দেশে সমর্পণ করলেন : সুভাষ চন্দ্র বোস নামাঙ্কিত পুরস্কার ঘোষণা করলেন
নয়াদিল্লি, ২১ অক্টোবর, ২০১৮
প্রধানমন্ত্রী শ্রী নরেন্দ্র মোদী আজ  পুলিশ স্মৃতিরক্ষা দিবসে জাতীয় পুলিশ স্মারক জাতির উদ্দেশে উৎসর্গ করলেন।
প্রধানমন্ত্রী নেতাজী সুভাষ চন্দ্র বসুর নামাঙ্কিত পুরস্কার ঘোষণা করেন। বিপর্যয় মোকাবিলার কাজে যুক্ত থাকা ব্যক্তিদের এই সম্মান প্রদান করা হবে। বিপর্যয়ের হাত থেকে মানুষের জীবন রক্ষা করতে গিয়ে যাঁরা সাহসিকতার পরিচয় দেন, এখন থেকে প্রতি বছর তাঁদের সম্মানে এই পুরস্কার দেওয়া হবে।
শ্রী নরেন্দ্র মোদী জাতীয় পুলিশ স্মারকে পুষ্পস্তবক প্রদান করেন এবং শহীদদের শ্রদ্ধা জানান। হট স্প্রিংস দুর্ঘটনায় প্রাণে রক্ষা পাওয়া তিনজনকে প্রধানমন্ত্রী সম্মানিত করেন। জাতীয় পুলিশ স্মারক সংগ্রহালয়ের আনুষ্ঠানিক উদ্বোধন করে ভিজিটর্স বুকে প্রধানমন্ত্রী স্বাক্ষর করেন।
অনুষ্ঠানে প্রধানমন্ত্রী দেশের সেবায় জীবন উৎসর্গ করেছেন এমন বীর ও সাহসী পুলিশকর্মীদের কুর্ণিশ জানান। লাদাখের হট স্প্রিংস-এ যে বীর পুলিশকর্মীরা সাহসের সঙ্গে লড়াই করেছিলেন, প্রধানমন্ত্রী তাঁদের স্মরণ করেন এবং তাঁদের পরিবারবর্গ এবং প্রিয়জনদের প্রতি শ্রদ্ধাজ্ঞাপন করেন।
জাতীয় পুলিশ স্মারক উৎসর্গ করতে পেরে প্রধানমন্ত্রী সন্তোষ প্রকাশ করে বলেন, স্মারকের মূল স্থাপত্যটি পুলিশবাহিনীর ক্ষমতা, সাহস ও সেবার প্রতি নিয়োজিত থাকার প্রতীক। তিনি আরও জানান যে জাতীয় পুলিশ স্মারকের সঙ্গে যুক্ত প্রতিটি বস্তু নাগরিকদের পুলিশ ও আধা-সামরিক বাহিনীর সাহসিকতা সম্বন্ধে শিক্ষা দেবে ও অনুপ্রেরণা যোগাবে। দেশে বর্তমানে যে শান্তি, নিরাপত্তা ও সমৃদ্ধির বাতাবরণ রয়েছে তা পুলিশ, আধা-সামরিক ও সামরিক বাহিনীর ত্যাগ ও অবিরাম প্রয়াসের ফলেই সম্ভব হয়েছে বলে প্রধানমন্ত্রী উল্লেখ করেন।
জাতীয় ও রাজ্যস্তরের বিপর্যয় মোকাবিলা বাহিনীর অবদানের কথাও প্রধানমন্ত্রী উল্লেখ করেন। তিনি আরও বলেন, পুলিশ ও আধা-সামরিক বাহিনী বিপর্যয় মোকাবিলা বাহিনীর গুরুত্বপূর্ণ অঙ্গ এবং বিপর্যয় মোকাবিলার ক্ষেত্রে তারা অসাধারণ অবদান রাখে।
প্রধানমন্ত্রী জানান, এনডিএ সরকার জাতীয় পুলিশ স্মারকের বিষয়টিকে গুরুত্ব দিয়েছে এবং এই স্মারক তৈরির কাজ ঠিক সময়মতো শেষ হয়েছে। তিনি বলেন, দেশ গঠনের কাজে যাঁরা গুরুত্বপূর্ণ ভূমিকা পালন করেন, তাঁদের যথোপযুক্ত সম্মান প্রদান সংক্রান্ত সরকারের চিন্তাধারার প্রতিফলন এই স্মারক। প্রযুক্তির গুরুত্বের ওপর জোর দিয়ে প্রধানমন্ত্রী পুলিশবাহিনীকে সেবা নিবৃত্তিতে প্রযুক্তি ও উদ্ভাবনের প্রয়োগের আহ্বান জানান। এই প্রসঙ্গে প্রধানমন্ত্রী পুলিশবাহিনীর আধুনিকীকরণ প্রকল্পের  কথা উল্লেখ করেন। আধুনিক প্রযুক্তি, যোগাযোগ ব্যবস্থা ও অত্যাধুনিক অস্ত্রশস্ত্র ব্যবহারের মাধ্যমে পুলিশবাহিনীর আধুনিকীকরণের জন্য এই প্রকল্প চালু করা হয়েছে।
প্রধানমন্ত্রী বলেন, পুলিশ ও সমাজের মধ্যে যোগাযোগ আরও জোরদার করে তুলতে পুলিশবাহিনীকে গুরুত্বপূর্ণ ভূমিকা পালন করতে হবে। এই প্রসঙ্গে প্রধানমন্ত্রী প্রত্যেকটি পুলিশ স্টেশনকে আরও নাগরিক-বান্ধব করে তোলার আহ্বান জানান।
জাতীয় পুলিশ স্মারকের বিভিন্ন অংশের মধ্যে একটি মূল স্থাপত্য রয়েছে এবং একটি ‘ওয়াল অফ ভ্যালর’ রয়েছে যেখানে সেইসব পুলিশকর্মীদের নাম খোদাই করা রয়েছে যাঁরা দায়িত্ব পালন করতে গিয়ে শহীদ হয়েছেন। এছাড়া, শহীদ পুলিশকর্মীদের স্মৃতিতে একটি অত্যাধুনিক সংগ্রহালয়ও স্থাপন করা হয়েছে।
CG/SC/DM/…
(Visitor Counter : 90
স্বরাষ্ট্র মন্ত্রক
পপুলার ফ্রন্ট অফ ইন্ডিয়া  ও তার সহযোগী সংগঠনগুলিকে বেআইনি বলে ঘোষণা করল কেন্দ্রীয় স্বরাষ্ট্র মন্ত্রক
নয়াদিল্লি, ২৮ সেপ্টেম্বর, ২০২২
পপুলার ফ্রন্ট অফ ইন্ডিয়া  ও তার সহযোগী সংগঠনগুলিকে নিষিদ্ধ ঘোষণা করল কেন্দ্রীয় স্বরাষ্ট্র মন্ত্রক। সন্ত্রাস সৃষ্টি ও তাতে মদতদান, নির্মম হত্যাকান্ড, দেশের সংবিধানের প্রতি অশ্রদ্ধা, জনজীবনে বিশৃঙ্খলা সৃষ্টি ইত্যাদির সঙ্গে যুক্ত থাকার অভিযোগ ছিল পিএফআই-এর বিরুদ্ধে। দলটির কাজকর্ম দেশের সংহতি, নিরাপত্তা ও সার্বভৌমত্বের ক্ষেত্রে এক সমস্যার সৃষ্টি করছিল। এই কারণে পিএফআই-এর তৎপরতা খর্ব করতে দলটিকে বেআইনি বলে ঘোষণা করা হয়েছে। রিহ্যাব ইন্ডিয়া ফাউন্ডেশন , ক্যাম্পাস ফ্রন্ট অফ ইন্ডিয়া , অল ইন্ডিয়া ইমামস কাউন্সিল, ন্যাশনাল কনফেডারেশন অফ হিউম্যান রাইটস অর্গানাইজেশন , ন্যাশনাল উইমেনস ফ্রন্ট, জুনিয়র ফ্রন্ট, এমপাওয়ার ইন্ডিয়া ফাউন্ডেশন এবং কেরলের রিহ্যাব ফাউন্ডেশন-এর মতো পিএফআই-এর সহযোগী সংগঠনগুলিকেও বেআইনি কার্যকলাপ  আইন, ১৯৬৭-র আওতায় নিষিদ্ধ ঘোষণা করা হল।
এ সম্পর্কিত গেজেট বিজ্ঞপ্তিটি দেখা যাবে এই লিঙ্কে : https://static.pib.gov.in/WriteReadData/specificdocs/documents/2022/sep/doc2022928110701.pdf
PG/SKD/DM/
(
শিল্পওবাণিজ্যমন্ত্রক
সরকার, বর্তমান কোভিড – ১৯ মহামারীর প্রেক্ষিতে ভারতীয় সংস্থাগুলিকে অধিগ্রহণ করার সুযোগ কমানোর জন্য বর্তমান প্রত্যক্ষ বিদেশী বিনিয়োগ নীতির সংশোধন করেছে
নতুন দিল্লি, ১৮ এপ্রিল, ২০২০
কোভিড – ১৯ মহামারীর প্রেক্ষিতে উদ্ভূত পরিস্থিতির সুযোগ নিয়ে কোনো ভারতীয় সংস্থাকে অধিগ্রহণ করা আটকাতে কেন্দ্র, প্রত্যক্ষ বিদেশী বিনিয়োগ নীতি পর্যালোচনা করেছে এবং ২০১৭ সালের সমন্বিত প্রত্যক্ষ বিদেশী বিনিয়োগ  নীতির ৩.১.১ অনুচ্ছেদটির সংশোধন করেছে। শিল্প ও বাণিজ্য মন্ত্রক, এই মর্মে একটি বিজ্ঞপ্তি জারি করেছে।
বর্তমান পরিস্থিতিঃ-
৩.১.১ অনুচ্ছেদ অনুসারে একজন বিদেশী কয়েকটি ক্ষেত্র ছাড়া বাকি সব ক্ষেত্রে ভারতে বিনিয়োগ করতে পারেন। তবে, একজন বাংলাদেশের নাগরিক বা বাংলাদেশের কোনো সংস্থা সরকারের নির্দিষ্ট পন্থা মেনেই বিনিয়োগ করতে পারবেন। একজন পাকিস্তানী নাগরিক বা পাকিস্তানী কোনো সংস্থা, যে সব নির্ধারিত ক্ষেত্রে বিদেশীরা বিনিয়োগ করতে পারবেন না সেগুলি এবং প্রতিরক্ষা, মহাকাশ, আনবিক শক্তি ক্ষেত্র ছাড়া, অন্যান্য ক্ষেত্রে সরকারের নির্দিষ্ট পন্থা মেনে বিনিয়োগ করতে পারবেন।
সংশোধিত পরিস্থিতিঃ-
৩.১.১.  অনুচ্ছেদ অনুসারে একজন বিদেশী কয়েকটি ক্ষেত্র ছাড়া বাকি সব ক্ষেত্রে ভারতে বিনিয়োগ করতে পারেন। অবশ্য যে সব দেশের সঙ্গে ভারতের স্থলসীমা রয়েছে, সেই দেশের কোনো নাগরিক বা সংস্থা, ভারতে বিনিয়োগ করতে চাইলে নির্দিষ্ট সরকারী নিয়ম মেনে তাকে বিনিয়োগ করতে হবে। এছাড়াও একজন পাকিস্তানী নাগরিক বা পাকিস্তানী কোনো সংস্থা, যে সব নির্ধারিত ক্ষেত্রে বিদেশীরা বিনিয়োগ করতে পারবেন না সেগুলি এবং প্রতিরক্ষা, মহাকাশ, আনবিক শক্তি ক্ষেত্র ছাড়া, অন্যান্য ক্ষেত্রে সরকারের নির্দিষ্ট পন্থা মেনে বিনিয়োগ করতে পারবেন।
৩.১.১.  ভারতের কোনো সংস্থার মালিকানার হস্তান্তরের ক্ষেত্রে অথবা ঐ সংস্থায় প্রত্যক্ষ বিদেশী বিনিয়োগ করতে গেলে সুবিধাভোগী অংশীদারের জন্য ৩.১.১.  অনুচ্ছেদের নীতিগুলি প্রযোজ্য হবে।
ফরেন এক্সচেঞ্জ ম্যানেজমেন্ট অ্যাক্ট- বা ফেমা আইনের বিজ্ঞপ্তির তারিখ থেকে এই সিদ্ধান্ত কার্যকর হবে।
(CG/CB
প্রধানমন্ত্রীরদপ্তর
অষ্টম এশিয়ান কাবাডি চ্যাম্পিয়ানশীপ বিজয়ী ভারতীয় দলকে প্রধানমন্ত্রীর অভিনন্দন
প্রেস ইনফরমেশন ব্যুরো
ভারত সরকার
নতুনদিল্লি, ১লা জুলাই, ২০২৩
প্রধানমন্ত্রী শ্রী নরেন্দ্র মোদী অষ্টম এশিয়ান কাবাডি চ্যাম্পিয়ানশীপ বিজয়ী ভারতীয় দলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন,
“অষ্টম এশিয়ান কাবাডি চ্যাম্পিয়ানশীপ বিজয়ী আমাদের অদম্য ভারতীয় দলকে অভিনন্দন জানাই! তাঁদের অনবদ্য ক্রীড়া নৈপুণ্য ও দলগত উদ্যোগের মাধ্যমে তাঁরা প্রকৃত খেলোয়াড়োচিত মানসিকতা প্রদর্শন করেছেন। আগামী দিনে তাঁদের আরো সাফল্য কামনা করি।“
CG/CB/DM
(
প্ৰধানমন্ত্ৰীৰ কাৰ্যালয়
নন্দুৰবাৰত সংঘটিত প্ৰাণহানিৰ ঘটনাত প্ৰধানমন্ত্ৰীৰ শোক
ক্ষতিপূৰণ ঘোষণা
প্ৰধানমন্ত্ৰী শ্ৰী নৰেন্দ্ৰ মোদীয়ে মহাৰাষ্ট্ৰৰ নন্দুৰবাৰত সংঘটিত দুৰ্ঘটনাত প্ৰাণহানিৰ ঘটনাত শোক প্ৰকাশ কৰিছে। তেখেতে তদুপৰি আহতসকলৰ দ্ৰুত আৰোগ্যৰ অৰ্থে প্ৰাৰ্থনা জনাইছে। তেখেতে নিহতসকলৰ নিকট আত্মীয়লৈ পিএমএনআৰএফৰপৰা ২ লাখ টকাকৈ আৰু আহতসকলৰ অৰ্থে ৫০,০০০ টকাকৈ ক্ষতিপূৰণ ঘোষণা কৰিছে।
এটা টুইটত প্ৰধানমন্ত্ৰীগৰাকীয়ে কয়ঃ
মহাৰাষ্ট্ৰৰ নন্দুৰবাৰৰ শোকৰ বাতৰিত মৰ্মাহত হৈছো। দুৰ্ঘটনাটোত প্ৰিয়জনক হেৰুৱাসকলৰ প্ৰতি সমবেদনা জ্ঞাপন কৰিলো। আহতসকলৰ আৰোগ্যৰ বাবে প্ৰাৰ্থনা জনালো। নিহতসকলৰ নিকট আত্মীয়লৈ পিএমএনআৰএফৰপৰা ২ লাখ টকাকৈ ক্ষতিপূৰণ আগবঢ়োৱা হ’ব। আহতসকলক ৫০,০০০ টকাকৈ প্ৰদান কৰা হ’বঃ প্ৰধানমন্ত্ৰী @narendramodi
প্রধানমন্ত্রীরদপ্তর
প্রধানমন্ত্রীর ‘প্রগতি’ বৈঠক
নয়াদিল্লি, ০১ অগাস্ট, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে গতকাল নতুন দিল্লীতে ৩০তম প্রগতি বৈঠক অনুষ্ঠিত হয়। বিভিন্ন ক্ষেত্রে সরকারের ইতিবাচক পদক্ষেপ এবং সময়মতো তা রূপায়ণের লক্ষ্যে ভিডিও কনফারেন্সের মাধ্যমে এই বৈঠক হয়।
দ্বিতীয়বার ক্ষমতায় আসার পর নতুন সরকারের এটিই ছিল প্রথম প্রগতি বৈঠক।
এর আগের ২৯ তম প্রগতি বৈঠকে ২৫৭টি প্রকল্পের জন্য যে ১২ লক্ষ কোটি টাকা বিনিয়োগ করা হয়েছিল, তা নিয়ে বিস্তারিত পর্যালোচনা করা হয়েছিল। একইসঙ্গে ৪৭টি পরিকল্পনা বা কর্মসূচি নিয়েও পর্যালোচনা করা হয়েছিল। ১৭টি ক্ষেত্রে ২১টি বিষয়ে গণ অভিযোগের সমাধান নিয়েও পর্যালোচনা হয়েছিল সেই বৈঠকে।
প্রধানমন্ত্রী গতকাল ‘প্রধানমন্ত্রী আবাস যোজনা’ নিয়ে বিভিন্ন অভিযোগের কি সমাধান হয়েছে তা খতিয়ে দেখেন। তিনি স্পষ্ট জানিয়ে দেন কেন্দ্রীয় সরকার সংকল্প অনুযায়ী ২০২২ সালের মধ্যে কোন পরিবারই গৃহহীন থাকবে না। এই লক্ষ্যপূরণের জন্য কোন বাধা এলে তা দূর করে প্রত্যেক আধিকারিককে দায়িত্বের সঙ্গে কাজ করার আহ্বান জানান তিনি। একইসঙ্গে অর্থ পরিষেবা দপ্তর নিয়ে গণ অভিযোগের সমাধান বিষয়টিও পর্যালোচনা করেন প্রধানমন্ত্রী।
আয়ুষ্মান ভারতের কাজও পর্যালোচনা করেন প্রধানমন্ত্রী। তিনি জানান, ৩৫ লক্ষেরও বেশি সুবিধাভোগী হাসপাতালে ভর্তির সময় এই প্রকল্পের সুবিধা পেয়েছেন এবং ১৬ হাজার হাসপাতাল এপর্যন্ত এই প্রকল্পের আওতায় এসেছে। আগামী দিনে এই প্রকল্পের আরও উন্নতির সঙ্গে সঙ্গে আরও ভালো পরিষেবা দেওয়ার জন্য রাজ্য সরকারগুলির কাছে আহ্বান জানান প্রধানমন্ত্রী। তিনি বলেন, বিশেষভাবে উন্নয়নে আগ্রহী জেলাগুলিতে এই প্রকল্পের লাভ এবং সুফল নিয়ে একটি সমীক্ষা করা দরকার। এই প্রকল্পের অপব্যবহার এবং কিভাবে মানুষ প্রতারণার শিকার হচ্ছে, তা নিয়ে কি পদক্ষেপ গ্রহণ করা হয়েছে তাও জানতে চান প্রধানমন্ত্রী।
সুগম্যা ভারত অভিযান প্রকল্পের পর্যালোচনা করতে গিয়ে প্রধানমন্ত্রী জানান, দিব্যাঙ্গজনেরা জনসমক্ষে  সবরকম সুযোগ-সুবিধা পাচ্ছেন কিনা তার প্রত্যুত্তর  সংগ্রহ করার জন্য প্রযুক্তি ব্যবহার করা প্রয়োজন। দিব্যাঙ্গজনদের সবরকম সুযোগ-সুবিধা বৃদ্ধির জন্য সাধারণ মানুষকে আরও বেশী সচেতন এবং আগ্রহী হতে হবে বলেও প্রধানমন্ত্রী উল্লেখ করেন।
জলশক্তির গুরুত্বের কথা উল্লেখ করে প্রধানমন্ত্রী বলেন, বিশেষ করে বর্ষাকালে জল সংরক্ষণ বিষয়ে রাজ্যগুলিকে আরও বেশি দায়িত্বশীল হতে হবে।
রেল ও সড়ক ক্ষেত্রে ৮টি গুরুত্বপূর্ণ পরিকাঠামোগত প্রকল্পের কাজের অগ্রগতি পর্যালোচনা করেন প্রধানমন্ত্রী। এই প্রকল্পগুলি রয়েছে বিহার, উত্তরপ্রদেশ, মধ্যপ্রদেশ, মহারাষ্ট্র, ওড়িশা, হিমাচলপ্রদেশ এবং গুজরাটে।
CG/SS/NS
(Visitor Counter : 116
প্রধানমন্ত্রীরদপ্তর
প্রধানমন্ত্রী নারী শক্তিকে বলিষ্ঠ করার যৌথ প্রচেষ্টার প্রশংসা করেছেন
নয়াদিল্লি, ০৫ অক্টোবর, ২০২২
প্রধানমন্ত্রী শ্রী নরেন্দ্র মোদী দেশের নারী শক্তিকে বলিষ্ঠ করতে ১৩০ কোটি ভারতবাসীর প্রতিশ্রুতিবদ্ধতার প্রশংসা করেছেন্।
দেশে শিশুকন্যার মৃত্যু হার কমেছে বলে জানিয়ে কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি ইরানির করা ট্যুইটের জবাবে প্রধানমন্ত্রী ট্যুইট করে বলেন, “এটি অত্যন্ত ভালো লক্ষণ। আমাদের নারী শক্তিকে আরও বলিষ্ঠ করতে ১৩০ কোটি ভারতবাসীর প্রতিশ্রুতিবদ্ধতাই ফুটে উঠছে এখানে”।
PG/PM/SB
(
নতুনওপুনর্নবীকরণযোগ্যজ্বালানিমন্ত্রক
পুনর্নবীকরণযোগ্য শক্তি মন্ত্রক পিএম-কুসুম কর্মসূচির কম্পোন্যান্ট-সি এর আওতায় ফীডার লেভেল সোলারাইজেশনের রূপায়ণ সংক্রান্ত নীতি-নির্দেশিকা জারি করেছে
নয়াদিল্লি, ০৪ ডিসেম্বর, ২০২০
কেন্দ্রীয় নবীন ও পুনর্নবীকরণযোগ্য শক্তি মন্ত্রক রাজ্য সরকারগুলির সঙ্গে আলাপ-আলোচনার পর পিএম-কুসুম কর্মসূচি কম্পোন্যান্ট-সি এর আওতায় ফীডার লেভেল সোলারাইজেশনের রূপায়ণের জন্য নীতি-নির্দেশিকা জারি করেছে। কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ২০১৯-এর ১৯শে ফেব্রুয়ারি এক বৈঠকে পিএম-কুসুম কর্মসূচি রূপায়ণে অনুমতি দেয়। এই কর্মসূচির তিনটি কম্পোন্যান্ট বা অংশ রয়েছে। প্রথম অংশে বিকেন্দ্রীকৃত গ্রাউন মাউন্ডেড গ্রিড সংযুক্ত পুনর্নবীকরণযোগ্য বিদ্যুৎ উৎপাদন কেন্দ্র স্থাপনের বিষয়টি অন্তর্ভুক্ত হয়েছে। দ্বিতীয় অংশে স্ট্যান্ড অ্যালোন সৌরবিদ্যুৎ-চালিত কৃষি সেচ পাম্প স্থাপনের বিষয়টি অন্তর্ভুক্ত হয়েছে এবং কর্মসূচির তৃতীয় অংশে গ্রিড সংযুক্ত কৃষি সেচ পাম্পগুলির সৌরবিদ্যুতের মাধ্যমে পরিচালনার বিষয়টি অন্তর্ভুক্ত হয়েছে।
পুনর্নবীকরণযোগ্য শক্তি মন্ত্রক ২০১৯ – এর ৮ই নভেম্বর পিএম-কুসুম কর্মসূচির কম্পোন্যান্ট-সি বা তৃতীয় অংশ রূপায়ণের জন্য বিস্তারিত নীতি-নির্দেশিকা জারি করে। পিএম-কুসুম কর্মসূচির শর্তাবলী অনুযায়ী গ্রিড সংযুক্ত কৃষি সেচ পাম্পগুলিকে সৌরবিদ্যুৎ চালিত করার সংস্থান রয়েছে। এই কাজে কেন্দ্র ও রাজ্যস্তরীয় ভর্তুকির পরিমাণ ৩০ শতাংশ করে। অবশিষ্ট ৪০ শতাংশ খরচ সংশ্লিষ্ট কৃষককেই মেটাতে হয়। কৃষি সেচ পাম্পগুলির কিলোওয়াটে ক্ষমতার নিরিখে দুই গুণ বেশি পর্যন্ত সৌরবিদ্যুৎ সরবরাহ করা হয়ে থাকে। সংশ্লিষ্ট রাজ্যে বিদ্যুৎ বন্টনকারী সংস্থাগুলি কৃষি সেচ পাম্পে সরবরাহ করার পর অতিরিক্ত বিদ্যুৎ ক্রয় করতে পারে। পিএম-কুসুম কর্মসূচির তৃতীয় অংশের রূপায়ণ যেহেতু প্রাথমিকভাবে পরীক্ষামূলক ভিত্তিতে রূপায়ণ করা হয়েছিল, তাই চালু কৃষি সেচ পাম্পগুলির পরিবর্তে বিএলডিসি পাম্প বা অন্য যে কোনও অভিনব মডেল ব্যবহারের সুবিধা অনুযায়ী রাজ্যগুলিকে অধিকার দেওয়া হয়েছিল।
রাজ্যগুলির সঙ্গে আলাপ-আলোচনার ভিত্তিতে সিদ্ধান্ত হয়েছিল যে, পিএম-কুসুম কর্মসূচির তৃতীয় অংশে ফীডার লেভেল সোলারাইজেশনের বিষয়টিকেও অন্তর্ভুক্ত করা হবে। সেই অনুসারে, ফীডার লেভেল সোলারাইজেশন রূপায়ণের জন্য মন্ত্রকের পক্ষ থেকে এই নীতি-নির্দেশিকাগুলি জারি করা হচ্ছে।
পিএম-কুসুম কর্মসূচির কম্পোন্যান্ট-সি বা তৃতীয় অংশের রূপায়ণের উদ্দেশ্যই হ’ল কৃষকদের দিনের বেলাতেও পর্যাপ্ত পরিমাণে কৃষি কাজের জন্য বিদ্যুৎ সরবরাহ করা। অতিরিক্ত উৎপাদিত সৌরবিদ্যুৎ ক্রয় করার মাধ্যমে কৃষকদের আয় বাড়ানো এবং জল সঞ্চয় ও সংরক্ষণে উৎসাহিত করা। ফীডার লেভেল সোলারাইজেশনের ক্ষেত্রে কৃষকরা দিনের বেলায় পর্যাপ্ত পরিমাণে কৃষি কাজের জন্য সৌরবিদ্যুৎ পাবেন। কিন্তু, ব্যবহারের পর সঞ্চিত অতিরিক্ত সৌরবিদ্যুৎ বিক্রয়ের কোনও সংস্থান নেই। এই বিষয়টিকে বিবেচনায় রেখে কৃষকদেরকে জলসম্পদের সঞ্চয় ও সংরক্ষণে উৎসাহিত করার মাধ্যমে তাঁদের আয় বাড়ানো যেতে পারে। বিদ্যুৎ বন্টন সংস্থাগুলি একটি এলাকার বিভিন্ন বিষয়ের ওপর নির্ভর করে কৃষকদের কৃষি কাজের জন্য চাহিদা মতো বিদ্যুৎ সরবরাহের বিষয়টি নিরূপণ করে দেখবে। এর প্রেক্ষিতে বিদ্যুৎ বন্টন সংস্থাগুলি কৃষকদেরকে যথাসম্ভব কম পরিমাণ বিদ্যুৎ খরচে উৎসাহিত করবে। এইভাবে কম পরিমাণ বিদ্যুৎ খরচ হলে পক্ষান্তরে তা বিদ্যুৎ সাশ্রয় হবে এবং যত পরিমাণ বিদ্যুৎ কৃষকরা সাশ্রয় করতে পারবেন সেই অনুসারে তাঁদের প্রাপ্য মেটানো হবে। সংশ্লিষ্ট বিদ্যুৎ বন্টনকারী সংস্থাগুলি সাশ্রয় হওয়া বিদ্যুতের পরিমাণের ওপর ভিত্তি করে কৃষককে প্রাপ্য মাশুল মেটাবে। বিদ্যুৎ বন্টন সংস্থাগুলির এই প্রয়াস ভূ-গর্ভস্থ জলস্তর সংরক্ষণের ক্ষেত্রে সুদূরপ্রসারী ভূমিকা নেবে।
বস্ত্রমন্ত্রক
ক্ষুদ্র ও মাঝারি শিল্পের বিকাশের জন্য বস্ত্র ক্ষেত্রের অগ্রণী শিল্পপতিদের আহ্বান জানালেন শ্রীমতী স্মৃতি ইরানি ঐতিহ্যবাহী হস্ত শিল্পের পুনরুজ্জীবন ও সংরক্ষণে গুরুত্ব দিলেন বস্ত্র মন্ত্রী প্রধানমন্ত্রী মুদ্রা যোজনায় উপকৃতদের ৭০ শতাংশই মহিলা, বললেন শ্রীমতী ইরানি
কলকাতা, ২৯ সেপ্টেম্বর, ২০১৮
ক্ষুদ্র ও মাঝারি শিল্পের বিকাশের জন্য বস্ত্র ক্ষেত্রের অগ্রণী শিল্পপতিদের উদ্যোগী হওয়ার আহ্বান জানালেন কেন্দ্রীয় বস্ত্র মন্ত্রী শ্রীমতী স্মৃতি জুবিন ইরানি। ক্ষুদ্র শিল্পোদ্যোগ, যা দেশের মোট শিল্পের এক বড় অংশ দখল করে রয়েছে, সেগুলিকে মাঝারি মানের শিল্পে পরিণত করতে সাহায্যের জন্য শ্রীমতী ইরানি শিল্পপতিদের পরামর্শ দেন। বড় শিল্প সংস্থাগুলিকে তিনি ক্ষুদ্র শিল্পের বিকাশে সহায়ক ভূমিকা নিতে বলেন। দেশ-বিদেশের বাজারে ক্ষুদ্র বস্ত্র উৎপাদন কেন্দ্রগুলিকে আরও বেশি প্রতিযোগিতামূলক করে তুলতে তাদেরকে উদ্ভাবন তথা বর্তমান ফ্যাশনের প্রবণতা সম্পর্কে সচেতন থাকতে বলেন। প্রযুক্তিগত সাহায্য গ্রহণের জন্যও তিনি পরামর্শ দেন। শ্রীমতী ইরানি বলেন, শিল্প বিকাশের সঙ্গে সঙ্গতি রেখেই দেশের উন্নয়ন সম্ভব। বস্ত্র ক্ষেত্র উপযুক্ত পরিকাঠামো, কর আরোপ, প্রাতিষ্ঠানিক ব্যবস্থা, কর্মী বাহিনীর উৎপাদনশীলতা এবং দক্ষতা উন্নয়নের মতো ক্ষেত্রে যে সমস্ত অভ্যন্তরীণ সমস্যার সম্মুখীন হচ্ছে, তা দূর করতে কেন্দ্রীয় সরকার ইতিমধ্যেই বিভিন্ন ধরণের উদ্যোগ নিয়েছে। কলকাতায় আজ বণিকসভা ইন্ডিয়ান চেম্বার অফ কমার্স আয়োজিত বস্ত্র শিল্পের সঙ্গে জড়িত সংশ্লিষ্ট বিভিন্ন পক্ষের সঙ্গে এক মতবিনিময়ের সময়ে শ্রীমতী ইরানি একথা বলেন।
হস্তশিল্প-ভিত্তিক শিল্পের ওপর গুরুত্ব দিয়ে শ্রীমতী ইরানি বলেন, এই শিল্প ক্ষেত্রটির সামগ্রিক বস্ত্র শিল্পের এক অভিন্ন অঙ্গ। তিনি বণিকসভার সদস্যদের প্রতিটি জেলার ঐতিহ্যবাহী হস্ত শিল্পের পুনরুজ্জীবন ও সংরক্ষণের পাশাপাশি সমস্যা-সম্বলিত ক্ষেত্রগুলিকে চিহ্নিত করার আহ্বান জানান। স্থানীয় হস্ত শিল্পীদের কল্যাণ তথা তাঁদের নক্শার পেটেন্ট করার বিষয়টিও তিনি বণিকসভার সদস্যদের গুরুত্ব দিয়ে ভেবে দেখার আহ্বান জানান। পাট শিল্প প্রসঙ্গে এক প্রশ্নের জবাবে শ্রীমতী ইরানি বলেন, পাটজাত পণ্যসামগ্রীর আরও বৈচিত্র্যকরণের প্রয়োজন রয়েছে। বাণিজ্যিকভাবে পাটশিল্পের বিকাশেরও তিনি উল্লেখ করেন।
২
পরে, কেন্দ্রীয় বস্ত্র মন্ত্রী শহরের আরও একটি বণিকসভা মার্চেন্টস্ চেম্বার অফ কমার্স অ্যান্ড ইন্ডাস্ট্রি -র এক ১১৭তম বার্ষিক সধারণ সভাতেও যোগ দেন। সভায় তিনি বলেন, প্রধানমন্ত্রী মুদ্রা যোজনার মাধ্যমে দেশে মহিলাদের ক্ষমতায়ন ঘটেছে। এমনকি, এই যোজনার সুফলভোগীদের ৭০ শতাংশই মহিলা বলে তিনি জানান। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকারের চালু করা বিভিন্ন প্রকল্প যেমন – প্রধানমন্ত্রী সুরক্ষা বিমা যোজনা, প্রধানমন্ত্রী উজ্জ্বলা যোজনা প্রভৃতির কথা উল্লেখ করে শ্রীমতী বলেন, এই প্রকল্পগুলি গরিব মানুষের উন্নয়ন ও ক্ষমতায়নে বিরাট অবদান যোগাচ্ছে। শিল্প ও অর্থনীতির অগ্রগতির সঙ্গে প্রত্যেক ভারতীয় পরিবারের উন্নতিও যুক্ত রয়েছে বলে বস্ত্র মন্ত্রী উল্লেখ করেন। এই উপলক্ষে শ্রীমতী ইরানি এমসিসিআই হাইলাইট শীর্ষক একটি পুস্তিকা প্রকাশ করেন, যেখানে এই বণিকসভার বিগত এক বছরের কর্মসূচি সম্পর্কিত বিভিন্ন তথ্যের উল্লেখ রয়েছে।
CG/BD/SB…
(Visitor Counter : 106
প্রতিরক্ষামন্ত্রক
প্রতিরক্ষা মন্ত্রী পূর্ব সিকিমে বিআরও’র নির্মিত একটি সড়ক জাতির উদ্দেশে উৎসর্গ করেছেন – প্রতিরক্ষা প্রস্তুতি এবং আর্থ-সামাজিক উন্নয়ন ত্বরান্বিত হবে
নয়াদিল্লি, ২৫ অক্টোবর, ২০২০
প্রতিরক্ষা মন্ত্রী শ্রী রাজনাথ সিং আজ সিকিমে ৩১০ নম্বর জাতীয় মহাসড়কের ১৯.৮৫ কিলোমিটার দীর্ঘ একটি বিকল্প সংযোগকারী সড়ক জাতির উদ্দেশে উৎসর্গ করেছেন। এই জাতীয় মহাসড়কের সঙ্গে যুক্ত আগের সড়কটি ভূমিধ্বস ও প্রাকৃতিক বিপর্যয়ের কারণে বিশেষভাবে ক্ষতিগ্রস্ত হওয়ায় নতুন করে আরও একটি সড়ক নির্মাণের প্রয়োজনীয়তা দেখা দেয়। নবনির্মিত এই সড়কটি বৃহত্তর অর্থে পূর্ব সিকিমের এবং বিশেষ করে নাথুলা সেক্টরে প্রতিরক্ষা প্রস্তুতি আরও জোরদার করতে গুরুত্বপূর্ণ যোগসূত্র হিসাবে কাজ করবে। সীমান্ত সড়ক সংস্থা  কাজের প্রশংসা করে প্রতিরক্ষা মন্ত্রী বলেন, রেকর্ড সময়ের মধ্যে সংস্থাটি উৎকৃষ্ট গুণসম্পন্ন পরিকাঠামো তৈরি করতে সক্ষম হয়েছে।
দেশের প্রত্যন্ত ও দূরবর্তী এলাকাগুলিতে পরিকাঠামোগত উন্নয়নের লক্ষ্যে সরকারের প্রচেষ্টার প্রসঙ্গ উল্লেখ করে প্রতিরক্ষা মন্ত্রী বলেন, পরিকাঠামো ক্ষেত্রের উন্নয়নের ফলে প্রতিরক্ষা প্রস্তুতি ক্ষেত্রেই কেবল অগ্রগতি হবে না, সেই সঙ্গে সংশ্লিষ্ট অঞ্চলের আর্থ-সামাজিক উন্নয়নের গতিও ত্বরান্বিত করবে। প্রধানমন্ত্রীর উত্তর-পূর্ব নীতির সঙ্গে সঙ্গতি রেখে সরকার এই অঞ্চলে পরিকাঠামোগত উন্নয়নের কাজ ত্বরান্বিত করার দৃঢ় সংকল্প গ্রহণ করেছে বলেও শ্রী সিং জানান। তিনি আরও বলেন, বিকল্প সংযোগ রক্ষাকারী সড়কগুলির নির্মাণ কাজ শেষ করতে উদ্যোগ গ্রহণ করা হয়েছে। পূর্ব সিকিমের এই সংযোগ রক্ষাকারী এই সড়কটির কাজ ২০০৯ থেকে অসম্পূর্ণ অবস্থায় পড়েছিল। কিন্তু গত দু’বছরে বাকি অংশের কাজ শেষ করা হয়েছে। রাজ্যের মুখ্যমন্ত্রী শ্রী প্রেম সিং তামাং বলেন, নবনির্মিত সংযোগ রক্ষাকারী শহরটির ইতিবাচক প্রভাব রাজ্যের পর্যটন তথা আর্থ-সামাজিক ক্ষেত্রের উন্নয়নে প্রতিফলিত হবে। রাজ্যের অর্থনীতির প্রধান উৎস হিসাবে পর্যটনের ওপর অগ্রাধিকার দিয়ে মুখ্যমন্ত্রী সংযোগ রক্ষাকারী এই সড়কটির কাজ দ্রুত সম্পন্ন করার জন্য সীমান্ত সড়ক সংস্থা এবং কেন্দ্রীয় সরকারের প্রশংসা করেন।
সীমান্ত সড়ক সংস্থা বিগত কয়েক দশক ধরেই প্রযুক্তিগত সক্ষমতাকে কাজে লাগিয়ে অপ্রত্যাশিত অগ্রগতি করেছে। সদ্য শুরু হওয়া অটল সূড়ঙ্গ ডিএস-ডিবিও রোড, ৩১০ নম্বর জাতীয় সড়কের নতুন সংযোগ রক্ষাকারী সড়ক – এগুলি সবই সংস্থার কাজকর্মে দক্ষতার প্রমাণ রাখে। প্রতিরক্ষা মন্ত্রী সীমান্ত সড়ক সংস্থার ভবিষ্যৎ কর্মকান্ডের প্রসঙ্গ উল্লেখ করে আশা প্রকাশ করেন যে, আত্মনির্ভর ভারত গঠনের প্রয়াস আগামী বছরগুলিতে অগ্রগতির লক্ষ্যে আরও কয়েক ধাপ এগিয়ে যাবে।
CG/BD/SB.
(Visitor Counter : 116
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ - ১০২তম দিন
আজ সন্ধে ৮টা পর্যন্ত ২৪ লক্ষের বেশি টিকার ডোজ দেওয়ার সঙ্গে সঙ্গে দেশে মোট টিকাকরণ ১৪.৭৭ কোটি ছাড়িয়েছে
নতুন দিল্লি, ২৭ এপ্রিল, ২০২১
দেশে মোট টিকাকরণ ১৪ কোটি ৭৭ লক্ষ ছাড়িয়েছে। একই সঙ্গে আজ সন্ধে ৮টা পর্যন্ত ২৪ লক্ষের বেশি টিকার ডোজ দেওয়া হয়েছে। প্রাথমিক তথ্য অনুযায়ী সন্ধে ৮টা পর্যন্ত ১৪ কোটি ৭৭ লক্ষ ২৭ হাজার ৫৪টি টিকার ডোজ দেওয়া হয়েছে। এরমধ্যে ৯৩ লক্ষ ৪৭ হাজার ১০৩ জন স্বাস্থ্যকর্মী প্রথম ডোজ এবং ৬১ লক্ষ ৫ হাজার ১৫৯ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ২২ লক্ষ ১৭ হাজার ৭৬২ জন কর্মী প্রথম ডোজ এবং ৬৫ লক্ষ ২৩ হাজার ৫২০ জন কর্মী দ্বিতীয় ডোজ পেয়েছেন। এছাড়াও ৪৫-৬০ বছর বয়সী ৫ কোটি ২ লক্ষ ৩৪ হাজার ১৮৬ জন প্রথম ডোজ এবং ২৯ লক্ষ ১৮ হাজার ৩০৫ জন দ্বিতীয় ডোজ পেয়েছেন। একই ভাবে ৬০ বছরের বেশি বয়সী ৫ কোটি ১০ লক্ষ ৬২ হাজার ৯৫৯ জন প্রথম ডোজ এবং ৯৩ লক্ষ ১৮ হাজার ৬০ জন দ্বিতীয় ডোজ পেয়েছেন।
দেশে টিকাকরণ অভিযানের ১০২-তম দিনে আজ সন্ধে ৮টা পর্যন্ত ২৪ লক্ষ ৫৫ হাজার ৮৬৯টি টিকার ডোজ দেওয়া হয়েছে। এরমধ্যে ১৫ লক্ষ ১ হাজার ২ জন গ্রহীতা প্রথম ডোজ এবং ৯ লক্ষ ৫৪ হাজার ৮৬৭ জন গ্রহীতা দ্বিতীয় ডোজ পেয়েছেন। আজ টিকাকরণের চূড়ান্ত রিপোর্ট মধ্যরাত্রীর পর সম্পূর্ণ হবে।
SC/BD/AS/
(Visitor Counter : 132
প্রধানমন্ত্রীরদপ্তর
মহারাষ্ট্রে পথ দূর্ঘটনায় প্রধানমন্ত্রীর শোকপ্রকাশ
নয়াদিল্লি, ২৯ জানুয়ারি, ২০২০
প্রধানমন্ত্রী শ্রী নরেন্দ্র মোদী মহারাষ্ট্রের নাসিক জেলায় পথ দূর্ঘটনায় বেশ কয়েকজনের মৃত্যুতে গভীর শোকপ্রকাশ করেছেন।
এক টুইট বার্তায় প্রধানমন্ত্রী বলেছেন, ‘মহারাষ্ট্রের নাসিক জেলায় দূর্ঘটনা অত্যন্ত দুর্ভাগ্যজনক। এই দুঃখের সময় নিহদের পরিবারগুলিকে প্রতি আমার সমবেদনা জানাচ্ছি। আহতদের দ্রুত আরোগ্য কামনা করছি।’
CG/SS /NS
(Visitor Counter : 74
কেন্দ্রীয়মন্ত্রিসভা
কেন্দ্রীয় মন্ত্রিসভা ভোপাল বিমানবন্দরে, ভারতের বিমানবন্দর কর্তৃপক্ষের ১০৬.৭৬ একর দখলীকৃত জমি মধ্যপ্রদেশ সরকারকে দেওয়ার সিদ্ধান্ত অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভোপালের গান্ধীনগরে অবস্থিত বিমানবন্দরে, ভারতের বিমানবন্দর কর্তৃপক্ষের ১০৬.৭৬ একর দখলীকৃত জমি মধ্যপ্রদেশ সরকারের হাতে তুলে দেওয়ার সিদ্ধান্ত অনুমোদন করেছে। মধ্যপ্রদেশ সরকার এর পরিবর্তে ইতিমধ্যেই ৯৬.৫৬ একর জমি বিমানবন্দর কর্তৃপক্ষকে প্রদান করেছে। বাকি ১০.২০ একর জমি শীঘ্রই রাজ্য সরকার বিমানবন্দর কর্তৃপক্ষের হাতে তুলে দেবে। উল্লেখ্য, ভারতের বিমানবন্দর কর্ত্যৃপক্ষের এই জমিতে রাজ্য সরকার, সরকারি অফিস, জনপরিষেবা কেন্দ্র এবং পরিযায়ী কিছু সিন্ধ্রী পরিবারকে পুনর্বাসনের জন্য ব্যবহার করছে। এর পরিবর্তে তাঁরা সমপরিমাণ জমি ভারতের বিমানবন্দর কর্তৃপক্ষকে দেওয়ার জন্য রাজি হয়েছে।
CG/PB/SB
(Visitor Counter : 96
রাষ্ট্রপতিরসচিবালয়
চারটি দেশের রাষ্ট্রের দূতরা ভিডিও কনফারেন্সের মাধ্যমে ভারতের রাষ্ট্রপতির কাছে পরিচয়পত্র প্রদান করেছেন
নতুন দিল্লি , ২০ নভেম্বর, ২০২০
ভারতের রাষ্ট্রপতি শ্রী রাম নাথ কোবিন্দ একটি ভার্চ্যুয়াল অনুষ্ঠানে আজ হাঙ্গেরি, মালদ্বীপ, চাদ এবং তাজিকিস্তানের রাষ্ট্রদূত এবং হাই কমিশনারের কাছ থেকে পরিচয়পত্র গ্রহণ করেছেন। যারা তাদের পরিচয়পত্র প্রদান করেছেন তারা হলেন-
১)হাঙ্গেরির রাষ্ট্রদূত মিঃ আন্দ্রেস লাসজলো কিরালি
২) মালদ্বীপের হাই কমিশনার ডঃ হুসেন নিয়য়াজ
৩)চাদের রাষ্ট্রদূত মিঃ সৌঙ্গুই আহমেদ
৪) তাজিকিস্তানের রাষ্ট্রদূত মিঃ লুকমন
অনুষ্ঠানে রাষ্ট্রপতি রাষ্ট্রদূতদের শুভেচ্ছা জানান। তিনি উল্লেখ করেন যে, ভারত চারটি দেশের সঙ্গে উষ্ণ ও বন্ধুত্বপূর্ণ সম্পর্ক রয়েছে এবং শান্তি ও সমৃদ্ধির একটি সাধারণ দৃষ্টিভঙ্গি ক্ষেত্রে গভীরভাবে আমাদের বন্ধন প্রতিষ্ঠিত । ২০২১-২২ অর্থবর্ষে রাষ্ট্র সঙ্ঘের নিরাপত্তা পরিষদে অ স্থায়ী আসনে ভারতের প্রতি সমর্থন দেওয়ার জন্য চার দেশের সরকারকে ধন্যবাদও জানান তিনি ।
রাষ্ট্রপতি কোবিন্দ জানন কোভিড -১৯ মহামারী মানবজাতির কল্যাণে স্বাস্থ্য ও অর্থনৈতিক স্থিতাবস্থা সুনিশ্চিত করতে বিশ্বব্যাপী সহযোগিতা বৃদ্ধির প্রয়োজনতা বুঝিয়েছে । তিনি আরও জানান মহামারীর সমস্যা সমাধানে এবং সঙ্কট থেকে মুক্ত হয়ে আরও দৃঢ় ও শক্তিশালী রূপে আবির্ভূত হওয়ার জন্য আন্তর্জাতিক সম্প্রদায় কাজ চালিয়ে যাচ্ছে।
স্বাস্থ্যওপরিবারকল্যাণমন্ত্রক
কোভিড – ১৯ সম্পর্কিত সর্বশেষ তথ্য
নতুন দিল্লি, ২১শে অক্টোবর, ২০২১
ভারত ১০০ কোটি টিকাকরণের অনন্য মাইল ফলক অর্জন করেছে
দেশে গত ২৪ ঘন্টায় নতুন করে আক্রান্তের সংখ্যা ১৮ হাজার ৪৫৪
জাতীয় স্তরে সুস্থতার হার বর্তমানে ৯৮.১৫ শতাংশ, যা ২০২০র মার্চ থেকে সর্বাধিক
দেশে গত ২৪ ঘন্টায় করোনা মুক্ত হয়েছেন ১৭ হাজার ৫৬১ জন, মোট সুস্থতার সংখ্যা বেড়ে ৩ কোটি ৩৪ লক্ষ ৯৫ হাজার ৮০৮
সুস্পষ্টভাবে করোনায় আক্রান্তের হার মোট আক্রান্তের ১ শতাংশের নিচে নেমে বর্তমানে ০.৫২ শতাংশ, যা ২০২০র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৭৮ হাজার ৮৩১
দৈনিক ভিত্তিতে আক্রান্তের হার ১.৩৪ শতাংশ, যা গত ১১৮ দিন ৩ শতাংশের নিচে
দৈনিক ভিত্তিতে আক্রান্তের হার ১.৪৮ শতাংশ, যা গত ৫২ দিন ৩ শতাংশের নিচে
দেশে এখনও পর্যন্ত মোট নমুনা পরীক্ষার সংখ্যা ৫৯ কোটি ৫৭ লক্ষ
CG/BD/SFS
(Visitor Counter : 124